Grúň (1 056,6 m n. m.)

Grúň (Malá Fatra - Martinské hole, Letná turistická mapa 1:50 000, Vojenský kartografický ústav, š.p., Harmanec, 2000) je vrch v južnej časti Malej Fatry, krajinnom celku Fatransko-tatranskej oblasti. Leží nad obcou Rajecká Lesná, približne  južne od Rajca.

 Poloha 
Nachádza sa v južnej polovici Malej Fatry, v geomorfologickom podcelku Lúčanská Fatra a jej časti Kýčery. Vrch leží v Žilinskom kraji, v okrese Žilina a na katastrálnom území obce Rajecká Lesná.In: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve. Najbližším sídlom je severozápadne situovaná Rajecká Lesná, západne sa nachádza Fačkov a juhovýchodne Vrícko.

 Opis 
Grúň leží v rázsoche, vybiehajúcej severným smerom z oblasti Vríčanského sedla v hlavnom hrebeni Malej Fatry, medzi Ostrou skalou () a Kútikom (). Západné svahy klesajú do Lesnej doliny, ktorú odvodňuje potok Rybná do Rajčanky, východné sa zvažujú do doliny Široká, odkiaľ voda steká do Rajeckolesnianskej doliny a potoka Lesnianka. Na vrchol nevedie značený turistický chodník.

Severným smerom sa nachádza Jablonská (), Baba () a Kukla (), západným Kýčera () a Košiarka (), južným Malý Kľak (), Kľak (), Ostrá skala (), Partizán (), Koziarsky vrch () a Kútik () a východným Skalky (), Janková (), Prípor (), Úplaz (), Hnilická Kýčera (), Skalky () a Kýčera ().

 Výhľady 
Vrchol pokrýva súvislý lesný porast, ktorý neumožňuje rozhľad. Z vhodných lokalít je možné pozorovať okolité vrcholy Malej Fatry a ojedinele i Súľovské a Strážovské vrchy.

 Prístup 
Na vrchol nevedie značená turistická trasa, preto prístup je možný lesnými chodníkmi z Rajeckolesnianskej doliny, resp. z neďalekého Vríčanského sedla. Rajeckolesniansku dolinu a sedlo spája popod hrebeň dolinou Široká  žltá turistická značka.

 Referencie 

 Pozri aj 
 Lúčanská Fatra
 Kýčery
 Zoznam vrcholov v Malej Fatre

 Externé odkazy 
 Poloha na turistickej mape

Kategória:Tisícovky na Slovensku
Kategória:Vrchy v Malej Fatre
Kategória:Vrchy v okrese Žilina
Kategória:Rajecká Lesná
Kategória:Vrchy v Lúčanskej Fatre